Batikaloa
Batikaloa (tamil. மட்டக்களப்பு  = Maṭṭakkaḷppu, sinh. මඩකලපුව , angl. Batticaloa) – miestas rytų Šri Lankoje, 111 km į pietryčius nuo Trinkomalio, Bengalijos įlankos dalies, Batikaloa lagūnos, pakrantėje. Rajono centras. Yra jūrų uostas, geležinkelio stotis. Ryžių auginimo regiono prekybinis centras. Verčiamasi žvejyba, kokospalmių auginimu. Vystomas turizmas. Batikaloa žinoma dėl jos įlankoje susidarančių neįprastų garsų, vadinamų „žuvų dainavimu“.